A magyar nagydíjon javulást várt a csapat az új aerodinamikai fejlesztésektől és a várható meleg időjárástól. A hétvégén végül nem volt olyan meleg, amit előrejeleztek (25-26 fok). Az időmérőn Barrichello hátsó felfüggesztésének egy darabja kiszakadt az autóból (ami Felipe Massa balesetét okozta később), így az időmérés harmadik szakaszának nagy részében Button autóját szerelték. A brit csak egy kört tudott futni így, ami csak a 8. helyre volt elegendő. A versenyen egy helyet javítva a hetedik lett, ami a legrosszabb eredménye lett az évben. Az európai nagydíjon meleg időjárás mellett az 5. helyről indult, de a rajtnál pozíciókat veszített, így ismét csak a 7. helyen végzett, míg csapattársa nyert.